<classify> CHAMA cha Ngumi za Ridhaa Temeke Teaba kimesema kipo kwenye mipango mikali ya kuhakikisha wanafanikisha kuandaa mashindano ya Klabu Bingwa Afrika yatakayofanyika mwanzoni mwa mwaka ujao.Akizungumza na gazeti hili jana, mwenyekiti wa chama hicho, Said Omary Gogopoa alisema kuwa mwaka huu umekuwa mgumu kwao kutokana na mipango yao mingi kushindwa kutekelezeka kutokana na ukata uliowakumba. Alisema kuwa mipango ya chama chao ni kuhakikisha kila mwaka wanawaandalia mabondia wao mapambano ya kimataifa ili yawaongezee uzoefu.Alisema kuwa mashindano hayo kwa mwaka huu ambao unaelekea mwisho hayakufanyika, hivyo endapo na mwakani yasipofanyika yatarudisha nyuma juhudi za chama hicho za kuuendeleza mchezo huo.Mwakani tumepanga kuanza na mashindano ya Klabu Bingwa Afrika Mashariki ambayo kama kawaida tutayafanya kwa kuzialika timu kutoka nchi jirani, hii ni mipango ya chama ya kila mwaka yenye lengo la kukuza ngumi pamoja na kuwapa uzoefu mabondia wetu...Kwa ujumla katika chama chetu kwa mwaka huu tumeshindwa kufanya mengi kutokana na kukumbwa na ukata wa fedha, tulipanga kufanya mashindano kadhaa lakini mengi yao tumeshindwa, alisema Gogopoa.  <topic>: michezo 